Diari Oficial de la Generalitat Valenciana


Sumari del DOGV 6656, del 22-11-2011 (2011/11378)

Notificació de la sentència dictada en el judici ordinari número 696/2009.
--------------------------------------------------------------------------

### Dades del document

Número de DOGV
:   6656

Data del DOGV
:   22-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11568


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el judici ordinari número 696/2009. [2011/11262]  
Procediment ordinari 000696/2009-N.  
De: Construcciones Castellón 2000, SAU.  
Procuradora: Manuela Torres Vicente.  
Contra: Pagomax Network, SL.  
Procurador/a: -  
En el present procediment ordinari seguit a instància de Construccions Castelló 2000, SAU contra de Pagomax Network, SL, s'ha dictat sentència, que diu literalment el següent:  
«Jutjat de Primera Instància número 6 de Castelló de la Plana  
Procediment: assumpte civil 696/2009.  
Sentència 117/2011  
Castelló de la Plana, 20 de maig del 2011  
Gonzalo Sancho Cerdá, magistrat jutge del Jutjat de Primera Instància número 6 d'aquesta ciutat i el seu partit, he vist les interlocutòries de juí ordinari seguides en aquest Jutjat i registrades davall el número 696/2009, a instància de Construcciones Castellón 2000, SAU, representada per la procuradora Torres Vicent i defesa pel lletrat Ramos Thirache, contra Pagomax Network, SL, declarada en rebel·lia, sobre compliment contractual, i atenent els següents,  
  
Antecedents de fet  
Primer. La procuradora Torres Vicente, amb data 10 de març del 2009, va presentar demanda de juí ordinari al·legant els fets i fonaments de dret que estimava d'aplicació i sol·licitava que es dicte sentència per la qual es declare:  
1. La validesa i eficàcia del contracte de compravenda subscrit l'11 d'agost de 2006 pel qual es ven l'apartament allí descrit en l'edifici Jardines del Mar II abans descrit, a raó de 210.836 euros més IVA.  
  
2. Que la demandada, com a compradora, va incomplir amb les seues obligacions enfront del meu manador, com a venedora, respecte de l'apartament objecte de compravenda relacionada en el contracte, per no pagar el preu ni atorgar escriptura pública de compravenda, incorrent en mora.  
I, en conseqüència, condemne la demandada:  
1. A estar i passar per tals declaracions;  
2. A complir el contracte de compravenda d'11 d'agost de 2006 en les condicions pactades en el referit contracte;  
3. A atorgar escriptura pública de compravenda de l'apartament descrit en el contracte citat pel preu de 210.836 euros més IVA al tipus corresponent, del qual es deduirà l'import ja pagat de 29.738,28 euros en concepte de part del preu, i 2.081,72 euros per IVA, en l'improrrogable terme que establisca sa senyoria i, si no ho fera o verificara voluntàriament, que es complisca a costa seua la sentència i s'atorgue pel Jutjat a costa de la demandada la susdita escriptura d'acord amb els termes pactats;  
4. Condemne al pagament dels danys i perjuís ocasionats al meu manador per l'incompliment del contracte, que seran els interessos legals calculats al tipus de l'interés legal dels diners incrementats en dos punts des de la sentència, i calculats des de l'últim requeriment extrajudicial de 23 d'octubre de 2008, o almenys, des del requeriment judicial mitjançant aquesta demanda, fins al complet calculat sobre l'import pendent de pagament que ascendeix a 181.097,72 euros.  
5. Al pagament de les despeses i les costes processals causades.  
Segon. Admesa a tràmit la demanda, es va conferir el seu trasllat al demandat, el qual no va comparéixer, sent declarat en rebel·lia.  
  
Convocades les parts a l'audiència prèvia, aquesta es va celebrar el dia assenyalat, compareixent únicament la part actora, qui es va ratificar en l'escrit de demanda, proposant únicament la documental. Una vegada admesa, van quedar les interlocutòries concluses per a sentència.  
Tercer. En el present plet s'han complit les prescripcions legals.  
  
Fonaments de dret  
Primer. El lletrat de la part actora exercita l'acció de compliment contractual al·legant, en síntesi, els fets següents:  
a) Amb data 11 d'agost de 2006, Gerardo Roda Riol, que actua en la seua condició d'administrador de Pagomax Network, SL, va acudir a l'oficina del seu manador siti a Màlaga, en estar interessat en l'adquisició d'un apartament com a inversió, de manera que després d'adquirir-lo pretenia llogar-lo. Després de ser atés per la comercial, la demandada va firmar el contracte de promesa de compravenda l'objecte del qual era l'apartament siti en la planta 7a, tipus 7, amb orientació fatxada sud, assenyalat amb el número 129 i la plaça de garatge i traster identificades amb el mateix número, de l'edifici Jardines del Mar II a edificar-se sobre la parcel·la R-B del Pla General d'Ordenació Urbana d'Orpesa. Com a clàusula addicional es va pactar que la compradora disposava de 2 setmanes per a acudir i visitar les obres i després de la visita podria confirmar la compra o desistir lliurement amb devolució del que entrega.  
La demandada, a través del seu legal representant, va acudir a Orpesa el 20 d'agost de 2006, i després de la visita va confirmar el contracte i va firmar el document de ratificació, entregant un taló bancari datat el 19 d'agost de 2006 en recompensa d'altres 3.000 euros, com a reserva i prova de confirmació.  
b) En el contracte es va pactar el preu total de 210.836 euros, sense IVA, que havia de quedar íntegrament satisfet a l'atorgament d'escriptura. La compravenda s'atorgarà en escriptura pública a requeriment de qualsevol de les parts, una vegada emés el final d'obra, que sigué el 27 de maig de 2008. L'incompliment d'allò comprat, i en especial la falta d'entrega de les quantitats pactades o la negativa a atorgar escriptura pública, impagant el preu, faculta el venedor a demandar el compliment del contracte amb rescabalament de danys i abonament d'interessos.  
  
c) La demandada, fins a la data, havia d'haver abonat la suma de 42.148 euros, IVA inclòs. Del dit import únicament va entregar la suma de 29.738,28 corresponents al preu i 2.081,72 d'IVA.  
d) Una vegada conclòs l'apartament es va requerir a la demandada, al setembre i octubre de 2008, per a atorgar escriptura de compravenda, sense que la demandada compareguera. Per això, és palès l'incompliment de la demandada.  
Per tot això, s'exercita l'acció de compliment contractual, més rescabalament de danys i perjuís consistent en els interessos legals des de la data de l'últim requeriment.  
La demandada no va comparéixer, sent declarada en rebel·lia, la qual cosa no implica ni aplanament, ni admissió de fets.  
Segon. L'acció prevista de l'article 1.124 exigeix la concurrència dels requisits següents: l'existència d'un vincle contractual amb prestacions recíproques i exigibles; l'incompliment greu del demandat, i que qui exercite l'acció no haja incomplit les obligacions que li concernien. En tals casos, el que va complir el contracte pot optar per exigir el compliment o la resolució i, en ambdós casos, ser rescabalat en els danys i perjuís.  
En el present cas, la part actora sol·licita el compliment del contracte, acció que ha de ser estimada en quedar provada la realitat del contracte, vegeu la documental, i l'incompliment del demandat. Aquest, en la seua condició de comprador, té com a obligació principal el pagament del preu, circumstància que no ha quedat acreditada. El pagament del preu, com qualsevol altre fet extintiu o impeditiu, ha de ser al·legat i provat pel demandat. En el present cas, la demandada no va comparéixer al·legant fets impeditiu o extintius, quedant provada la realitat del contracte i la no atenció dels requeriments per al pagament del preu i atorgament d'escriptura, per la qual cosa procedix estimar la demanda. Sol·licita l'actora la fixació d'un termini per al compliment de l'obligació d'atorgament d'escriptura i pagament del preu, i quest jutjador entén com a suficient el fixat de manera legal per al compliment de la sentència (art. 548 LEC).  
Sol·licita igualment l'actora la condemna dels danys i perjuís, i considera com a tals els interessos legals del preu des de l'últim requeriment per a atorgar escriptura (23 d'octubre de 2008).  
Davant l'incompliment de l'obligació recíproca (art. 1.124 CC), la part que no ha incomplit pot optar entre l'acció de compliment o resolució i, en ambdós casos, sol·licitar la indemnització de danys i perjuís. En el present cas, la promotora opta per exigir el compliment i la indemnització de danys i perjuís.  
Doncs bé, entén aquest jutjador que l'incompliment del comprador ha generat danys a la promotora, ja que no ha pogut disposar de l'immoble en estar venut i optar pel compliment, però tampoc del preu, constituint-se en mora els compradors, per la qual cosa procedix condemnar-li al pagament dels interessos legals de la suma que falta per abonar (181.097,72 €) des de la data en què no van comparéixer per a atorgar escriptura i pagar la part del preu convinguda, és a dir, des del 23 d'octubre de 2008 (document 20 de la demanda). Conforme l'article 1.108 del Codi Civil si l'obligació consistira en el pagament d'una quantitat de diners, i el deutor incorreguera en mora, la indemnització consistirà en el pagament de l'interés convingut o el legal. En la clàusula octava del contracte es va pactar el pagament d'interessos legals.  
Tercer. De conformitat amb l'article 394 de la Llei d'Enjudiciament Civil, en compliment del principi del venciment, procedix condemnar en costes l'entitat demandada.  
Vistos els preceptes legals citats i els altres de general i pertinent aplicació,  
Dispositiva  
Que estime la demanda interposada per Construcciones Castelló 2000, SAU, representada per la procurador Torres Vicent i defesa pel lletrat senyor Ramos Thirache, contra Pagomax Network, SL, declarada en rebel·lia, dec:  
A) Declarar i declare  
1. La validesa i eficàcia del contracte de compravenda subscrit l'11 d'agost del 2006 pel que es ven l'apartament siti en la planta 7a, tipus 7, amb orientació fatxada sud, assenyalat amb el número 129 i la plaça de garatge i traster identificades amb el mateix número, de l'edifici Jardines del Mar II, a raó de 210.836 euros més IVA.  
2. Que la demandada, com a compradora, va incomplir amb les seues obligacions enfront de l'actora, com a venedora, respecte de l'apartament objecte de compravenda relacionada en el contracte, al no pagar el preu ni atorgar escriptura pública de compravenda, incorrent en mora.  
I, en la seua conseqüència, he de condemnar i condemne a la demandada:  
1. A estar i passar per tals declaracions;  
2. A complir el contracte de compravenda d'11 d'agost del 2006 en les condicions pactades en el referit contracte;  
3. A atorgar escriptura pública de compravenda de l'apartament descrit en el contracte citat pel preu de 210.836 euros més IVA al tipus corresponent, del que es deduirà l'import ja pagat de 29,738,28 euros en concepte de part del preu, i 2.081,72 euros per IVA, i si no ho fera o verificara voluntàriament, que es complisca a costa seu la sentència i s'atorgue pel Jutjat a costa de la demandada la susdita escriptura d'acord amb els termes pactats;  
4. A pagar a l'actora, en concepte de danys i perjuís, l'interés legal dels diners des del 23 d'octubre de 2008 fins al complet pagament, i calculats sobre l'import pendent de pagament que ascendeix a 181.097,72 euros. L'interés legal s'incrementarà en dos punts des de la data de la present resolució.  
Tot això, amb expressa condemna en costes a la demandada.  
Notifiqueu aquesta sentència a les parts, fent-los saber que en contra pot interposar-se recurs d'apel·lació davant de l'Audiència Provincial de Castelló que, si és el cas, haurà de ser preparat davant d'aquest Jutjat en el termini dels cinc dies següents a la seua notificació. La preparació del recurs requerirà la consignació del depòsit previst en la disposició addicional 15.1 de la Llei Orgànica 1/2009, la qual cosa s'efectuarà en el compte de consignacions del Jutjat.  
Expediu testimoni d'aquesta resolució que quedarà unit a les interlocutòries, incorporant-se l'original al corresponent llibre de sentències.  
  
Aquesta és la meua sentència, que pronuncie, mane i firme».  
Publicació. El magistrat jutge ha donat, llegit i publicat l'anterior sentència que ha dictat, i va celebrar audiència pública el mateix dia de la data, de la qual cosa jo, la secretària judicial en done fe, a Castelló de la Plana.  
La demandada, Pagomax Network, SL, es troba en parador desconegut, i s'expedeix aquest edicte a fi que servisca de notificació en forma.  
  
Castelló de la Plana, 29 de juliol de 2011.- La secretària judicial: Soledad Juan Ruiz.